**З А П И С Н И К**

од 52-та седница на Советот на Општина Аеродром, одржана на 27.01.2025 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16. Томче Ѓуровски |
| 1. Стефан Синадиновски | 17. Љупчо Недески |
| 2. Љупчо Ацковски | 18. Даниел Самарџиски |
| 3. Сузана Павловска | 19. Александра Петковска Николовска |
| 4. Филип Василески | 20. Миле Климоски |
| 5. Антонио Петковски | 21. Дарко Масларковски |
| 6. Маријана Столевска Тасиќ | 22. Горан Костовски |
| 7. Станислав Николовски | 23. Сања Несторовска Лазарова |
| 8. Лидија Стаменкова | 24. Дејан Ристовски |
| 9. Бошко Петковски | 25. Благица Сековска |
| 10. Валерија Анастасова |  |
| 11. Васе Канзуров |  |
| 12. Елена Мургоска Митреска |
| 13. Милутин Ристески |
| 14. Вангелина Мојаноска |
| 15. Сузана Делева |

Присутни се и претставници од општинската администрација.

Претседателот на Совет Љупчо Ацковски, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува.Претседателот извести дека на седницата Советникот Љупчо Недески беше приклучен он-лајн

Пред отварање расправа по однос на дневниот ред, Претседателот отвори расправа по однос на Записникот од 51-та седница на Советот.

Бидејќи никој не се јави за збор, Претседателот го стави на гласање Записникот.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

 Се констатира дека Записникот е усвоен

Претседателот отвори расправа по дневниот ред

Претседателот извести дека се доставени предлог точки за дополнување на дневниот ред

Од страна на Градоначалник

1. Предлог-одлука за давање согласност за склучување договор за донација (основен ревидиран проект за реконструкција на мултифункционален центар-спортско-рекреативен објект)

Од страна на Комисија за образование и култура

 1.Предлог-иницијатива учениците да ги остават телефоните при доаѓање во училиште на соодветно место и да ги земат по завршување на наставата, се со цел за поефикасно водење на истата.

Од страна на советникот Дарко Масларкоски

1. Предлог-иницијатива за именување на мултимедијалниот-културен центар- Ново Лисиче, со името на големиот македонски театарски работник Владо Цветановски
2. Предлог-иницијатива за меѓуопштинска соработка помеѓу Општина Аеродром, Општина Центар и Град Скопје за изградба на парк за миленици под железничка станица во населба Мичурин
3. Предлог-иницијатива за соработка со Министерството за образование за предвремено започнување на училишната година на децата со попреченост и доделување на образовни асистенти барем 15 дена пред почетокот на образовната година.
4. Предлог-иницијатива за сообраќаен режим на улиците во Мичурин, едносмерен сообраќаен режим, како и сообраќајно обележување на истите, поставување на сообраќајни знаци и едно огледало за поголема видливост на улицата Петар Ацев
5. Предлог-иницијатива за доделување на признание на единствениот засега олимпиец од Општина Аеродром Никола Ѓуретановиќ и негово промовирање низ училиштата во Општина Аеродром.

Претседателот отвори расправа по однос на предлозите.

За збор се јави Градоначалникот Дејан Митески и во однос на доставените Предлог-иницијативи, во однос на првата иницијатива за телефоните во училишната настава напомена дека веќе училиштата имаат насока да го отворат ова прашање на Совет на родители, бидејќи Советот на родители е единствен орган кој што може да одлучи по однос на ова прашање. Градоначалникот предложи дека доколку се усвои овој предлог да се модифицира како препорака до училиштето и Советите на родители за разгледување на ова прашање. Во однос на Иницијативата за именување на мултимедијален културен центар во Ново Лисиче по името на Владо Цветановски Градоначалникот смета дека е преуранета имајќи предвид дека допрва треба да се работи на мултимедијалниот центар и дека името треба да биде по изградбата, односно пуштање во употреба. Градоначалникот напомена дека Иницијативата за изградба на парк за миленици како простор под железничка е во надлежност на Град Скопје и смета дека би можело да се прифати со тоа што предложи да биде доставено барање до Град Скопје за изградба на парк за миленици. Иницијативата за соработка со Министерството за образование за предвремено започнување со работа на образовните асистенти, Градоначалникот напомена дека не знае како оди законски, но ако постои некоја законска одредба ќе треба да се обратат до Министерството со барање за разгледување на оваа опција да се усвои во некоја модифицирана верзија. За сообраќајниот режим на улиците во Мичурин, Градоначалникот напомена ова прашање беше на повеќе Совети покренато од Советникот Васе Канзуров и веќе е дискутирано и се прават анализи за изработка на сообраќаен проект во Мичурин. Во однос на Иницијативата за признанија и награди за Никола Ѓуретановиќ и неговото промовирање во Општина Аеродром, Градоначалникот напомена дека има комисија за признанија и награди во рамките на Советот и таму има утврдено процедура како се утврдуваат наградите и признанијата. Исто така Градоначалникот напомена дека имајки предвид дека во Април Општината ќе слави 20 години, смета дека во периодот во Април да се спроведе постапка согласно правилникот кој што го има донесено комисијата и сите оние лица кои што сметаат дека се заслужни за Општината да им биде доделена благодарница или признание. Градоначалникот напомена дека неблагодарно би било да се одлучува поединечно за секој посебно, туку наеднаш за сите да се одлучи.

За збор се јави Советникот Дарко Масларковски и напомена дека дошол на идеја за Иницијативата поради тоа што Владо Цветановски живеел на неколку метри од стадиончето и смета дека најприкладно би било тоа име. Исто така Советникот напомена дека не гледа спорно во ниту една од Иницијативите, па дури и во онаа за да почне порано учебната година за децата со попреченост, бидејќи е Иницијатива која ќе се даде глас до Министерството и нашиот сектор да го најде механизмот како ќе треба тие училишта да бидат отворени порано. Советникот смета дека сите овие 5 Иницијативи доколку се изгласаат позитивно ништо нема да се згреши и секторите во Општината да размислуваат на овие теми.

Бидејќи никој не се јави за збор Претседателот го заклучи претресот и го стави на гласање предлогот за дополнување на дневниот ред со точката

**Предлог-одлука за давање согласност за склучување договор за донација (основен ревидиран ппроект за реконструкција на мултифинкционален центар-спортско-рекреативен објект)**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-иницијатива учениците да ги остават телефоните при доаѓање во училиште на соодветно место и да ги земат по завршување на наставата, се со цел за поефикасно водење на истата.**

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-иницијатива за именување на мултимедијалниот-културен центар- Ново Лисиче, со името на големиот македонски театарски работник Владо Цветановски**

**ГЛАСАА: ЗА – 2 советници ПРОТИВ –нема ВОЗДРЖАНИ- нема**

Се констатира дека предлогот не е усвоен

**Предлог-иницијатива за меѓуопштинска соработка помеѓу Општина Аеродром, Општина Центар и Град Скопје за изградба на парк за миеници под железничка станица во населба Мичурин**

**ГЛАСАА: ЗА – 2 советници ПРОТИВ –нема ВОЗДРЖАНИ- нема**

Се констатира дека предлогот не е усвоен

**Предлог-иницијатива за соработка со министерството за образование за предвремено започнување на училишната година на децата со попреченост и доделување на образовни асистенти барем 15 дена пред почетокот на образовната година.**

**Претседателот на Совет напомена дека се задолжува Секторот за образование, спорт и култура да достави барање до Mинистерството за образование и наука согласно овој Заклучок**

**Претседателот ја стави на гласање точката**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-иницијатива за сообраќаен режим на улиците во Мичурин, едносмерен сообраќаен режим, како и сообраќајно обележување на истите, поставување на сообраќајни знаци и едно огледало за поголема видливост на улицата Петар Ацев**

**ГЛАСАА: ЗА – 1 советници ПРОТИВ –нема ВОЗДРЖАНИ- нема**

Се констатира дека предлогот не е усвоен

**Предлог-иницијатива за доделување на признание на единствениот засега олимпиец од Општина Аеродром Никола Ѓуретановиќ и негово промовирање низ училиштата во Општина Аеродром.**

**ГЛАСАА: ЗА – 1 советници ПРОТИВ –нема ВОЗДРЖАНИ- нема**

Се констатира дека предлогот не е усвоен

Претседателот го стави на гласање дневниот ред со дополнувањето

**ГЛАСАА: ЗА – 15 советници ПРОТИВ –1 советник ВОЗДРЖАНИ- нема**

Се констатира дека дневниот ред за 52-та седница е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

**Се премина на точките од дневниот ред**

**1-ва точка- Решение за престанок на на мандатот на член на Советот на Општина Аеродром.**

Советникот Дарко Масларковски се јави за збор и и посака успех на работата на Советничката и се надева дека исто позитивно ќе се претстави таму.

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

 Се констатира дека точката е усвоена

Претседателот даде предлог да има заедничка расправа по однос на точките 2, 3 и 4

По одно на предлогот гласаа

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

**2-ра точка-Предлог-одлука за давање согласност за склучување Договор за давање на трајно користење на движни ствари (мрежна опрема) помеѓу Министерството за образование и наука, Општина Аеродром и ООУ „Лазо Ангеловски“.**

**ГЛАСАА: ЗА – 25советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**3-та точка**- **Предлог-одлука за давање согласност за склучување Договор за давање на трајно користење на движни ствари (мрежна опрема) помеѓу Министерството за образование и наука, Општина Аеродром и ООУ „Гоце Делчев“**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка- Предлог-одлука за давање согласност за склучување Договор за давање на трајно користење на движни ствари (мрежна опрема) помеѓу Министерството за образование и наука, Општина Аеродром и ООУ „Љубен Лапе“**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред – **Предлог-одлука за именување на претставник за член во Управен одбор на ЈУДГ Буба Мара-Општина Аеродром.**

**Претставник од надлежната комисија се произнесе и напомена дека на 24.01 комисијата за мандатни и имунитетни прашања оддржа комисија на која што ја разгледа оваа точка и за член на управниот одбор на ЈУДГ Буба Мара се предложи да биде лицето Горан Костадинов**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** **–Предлог-одлука за именување на член на Училишниот одбор на ООУ „Браќа Миладиновци“**

**Претставник од надлежната комисија се произнесе и напомена дека на истата седница комисијата предложи член на Училишниот одбор на ООУ „Браќа Миладиновци“ да биде Ивана Топаловска**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**7-ма точка-** **Предлог-одлука за именување на член на Училишниот одбор на ООУ „Блаже Конески“**

**Претставник од надлежната комисија се произнесе и напомена дека комисијата одлучи да му препорача на Советот член на Училишниот одбор на ООУ „Блаже Конески“ да биде Гордана Јаниќ**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека точката е усвоена.

**8-ма точка-Предлог-одлука за доделување еднократна парична помош на семејства со новороденче на подрачјето на Општина Аеродром во 2025 година.**

**Советникот Милутин Ристески** се јави за збор и напомена дека 4 години по ред СДСМ го поттсетува Тимчо Муцунски и новиот в.д. Градоначалник Дејан Митески да си останат на своето ветување за зголемување на оваа парична помош.

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена.

**9-та точка-Предлог-програма за дополнување на програмата за планиани активности од областа на образованието во Општина Аеродром за 2025 година.**

**Претседателот на Совет извести дека има измена во насловот и истата ќе гласи:Предлог-програма за измена и дополнување на Програмата за планирани активности од областа на образованието во Општина Аеродром за 2025 година.**

**Советничката Вангелина Мојаноска се јави за збор** и ги наброи кои се промените во програмата и напомена дека Комисијата за образование имаше состанок и ги направи измените кои што следуваа. Советничката напомена дека едната промена е поради усогласување на превозот на децата со посебни потреби и тоа е со закон поинаку уредено и тој дел се брише од Програмата и програмата се дополни со усвојување на амандманот за зголемување на средства на наставно образовни помагала кои што влегуваат сега во Програмата.

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека точката е усвоена.

**10-та точка-Предлог-програма за работа на Советот на Општина Аеродром за периодот Јануари-Декември 2025 година.**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена.

**11-та точка-Предлог-одлука за проширување на средствата во Буџетот на Општина Аеродром за 2025 година.**

**Советничката Благица Сековска** е јави за збор и побара подетално да и се образложи со каква цел и за кои потреби се проширува буџетот.

Претставник од Општинската администрација даде објаснување

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**12-та точка-Предлог-одлука за одобрување на дополнителни финансиски средтсва на основни училишта и детски градинки на територија на Општина Аеродром.**

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**13-та точка-Предлог-одлука за давање согласност на измена и дополна на годишен план за вработување на Општина Аеродром за 2025 година.**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека точката е усвоена.

**14-та точка-Предлог-одлука за измена и дополна на Одлуката за извршување на Буџетот на Општина Аеродром за 2025 година.**

**ГЛАСАА: ЗА – 24 советници ПРОТИВ – нема ВОЗДРЖАНИ- нема**

Се констатира дека точката е усвоена.

**15-та точка-Предлог-одлука за давање спонзорство на Друштво за спортски дејности Кошаркарски клуб МЗТ Скопје Аеродром АД Скопје за 2025 година.**

**Советникот Милутин Ристески се јави за збор** и напомена дека неговиот колега Љупчо Недески неколку пати побарал финансиски извештај од работата на клубот кој што Советот е обврзан да го усвои. Советникот напомена дека неколку години наназад извештајот од кошаркарскиот клуб МЗТ не е доставен до членовите на Советот на Општина Аеродром. Советникот праша дали Општината воопшто ги добива овие ивештаи и кога последен пат Општината добила извештај од кошаркарскиот клуб МЗТ за неговото финансиско работење.

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена.

**16-та точка-Предлог- годишна програма за работа во областа на располагањето со градежното земјиште во сопственост на РСМ на подрачјето на Општина Аеродром за 2025 година.**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека точката е усвоена.

**17-та точка-Предлог-одука за склучување на Анекс на договор за послуга за давање на времено користење на дел од недвижна ствар.**

**ГЛАСАА: ЗА – 23 советници ПРОТИВ – нема ВОЗДРЖАНИ- нема**

Се констатира дека точката е усвоена.

**18-та точка-Предлог-одлука за давање согласност за склучување договор за донација (основен ревидиран проект за реконструкција на мултифункционален центар-спортско рекреативен објект).**

**За збор се јави Советникот Даниел Самарџиски** и напомена дека пишува дека треба да се добие донација за ревидиран проект, Центар мултифункционален, спортско рекреативен објект, а во Иницијативата што била поднесена од страна на Советникот Дарко Масларковски сватиле дека станува збор за објект од културата и напомена дека тоа не е малку јасно. Исто так Советникот праша до каде е изградбата на Театарот Ристо Шишков

**Градоначалникот** се јави за збор и објасни дека станува збор за истата намена мултифункционален центар спортско рекреативен објект е називот што е во склоп во спортскиот центар Марко Божиновски и тоа е основната намена на објектот и таму тоа е да биде мултимедијален центар со кино и театарска сала, простор за изложби и едукација. Градоначалникот напомена дека тоа е намената на просторот, а целиот центар е спортско рекреативен центар.

**Советникот Дарко Масларковски** се јави за збор и праша дали постои некој што може да каже со колкав простор се располага и дали може да се сугерира до оние кои што ќе прават идејно решение, седиштата да бидат монтажни и демонтажни. Советникот напомена дека Оштината би можела да размислува во истиот склоп да има и некаков дневен центар за деца и лица со попреченост.

**Градоначалникот Дејан Митески** се јави за збор и напомена дека просторот е околу 1400 квадрати на 2 нивоа, каде што има еден дел каде што уште оддамна бил проектиран како простор за кино и театар и е направен со косина и на тој дел мора да има седишта и од таа причина седиштата не можат да се тргаат. Градоначалникот напомена дека останатиот простор е околу 300 до 400 квадрати за кој може да биде искористен за изложби, презентации за помали настани и сл. Исто така Градоначалникот напомена дека не би било паметно таму да има дневен центар, бидејки просторот се наоѓа на -2 надоле и нема природна светлина.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**19-та точка-Предлог-иницијатива учениците да ги остават телефоните при доаѓање во училиште на соодветно место и да ги земат по завршување на наставата, се со цел за поефикасно водење на истата**

**Советничката Вангелина Мојаноска се јави за збор** и напомена дека ова произлезе како Иницијатива на комисијата одржана на 24.01 од советничката Валерија Анастасова. Советничката напомена дека од сите случувања кои што последниот период ги следат и гледаат какви се опасности има, покрај она што им привлекува внимание телефоните да ги користат во одредени ситуации, но и многу игри користат кои што се опасни и од тие причини даваат препорака која што е едногласна од сите членови на Комисијата оваа Иницијатива да оди во вид на препорака до Советите на училиштата, да разговараат телефоните да ги оставаат на соодетно место и по завршување на наставата да си ги земат телефоните. Советничката напомена дека ако родителите ја прифатат оваа Иницијатива, да го уредат правилникот за работа и со уредување на тој правилник сите училишта своите акти да ги усогласат со Одлуката која што ќе ја донесат Советите на родители. Затоа советничката напомена дека предлагаат да биде иницијативата со препорака до Советите на родители во сите основни училишта на Општина Аеродром.

**Градоначалникот Дејан Митески** се јави за збор и напомена дека ќе ја поддржи ницијативата и смета дека треба да се разгледа ова прашање. Исто така Градоначалникот напомена дека и без оваа Иницијатива веќе е разговарано со директорите на училиштата да спроведат ваква активност во рамки на училиштата и да се дискутира ова прашање на Советите на родителите и да биде дополнителен поттик до Училиштата.

**Градоначалникот Дејан Митески се јави за збор**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена.

**20-та точка-Предлог-иницијатива за соработка со министерството за образование за предвремено започнување на училишната година на децата со попреченост и доделување на образовни асистенти барем 15 дена пред почетокот на образовната година.**

**Советничката Сузана Павловска** се јави за збор и напомена дека ова го дискутирале и на комисија и сосема се согласува со барањето на Советникот Дарко Масларковски како и загриженоста на родителите на децата со попреченост. Советничката Посочи дека се согласува но мора да се модифицира некако да не биде на терет на Општината, затоа што тоа секако си е утврдено со закон да биде под надлежност на Министерство за образование така што барањето Општината ќе го поднесе до Министерството чисто да се разгледа можноста да можат да дојдат децата во училиштата тие две недели за да го разгледаат просторот. Советничката смета дека треба да се прифати, меѓутоа да се дефинира поинаку и да го разгледа Министерството.

Советникот Дарко Масларковски се јави за збор и напомена дека сака секторот за образование да испрати допис до Министерството да праша каков е планот. Советникот напомена дека битно му е како децата да немаат огромен шок на 1ви септември, барем да добие пристап до училиштата и до учителката. Советникот напомена дека доколку не се успее да се добијат средсства од Министерството, да се даде можност Општината да ги покрие или половина да ги покрие од тие неколку часа со асистентот, па и другите родители би се согласиле од свој џеб да го платат асистентот.

Градоначалникот Дејан Митески се јави за збор и напомена дека ќе се обратат до Министерството за да почнат од 15ти и смета дека треба да се задолжат и училиштата да направат план за прифаќање на овие дечиња од 15ти август кога и училиштата работат се со цел на доброволна основа сите оние родители кои што сметаат дека треба да ги однесат дечињата во училиште и да поминат одредено време со стручните служби и на тој начин подобро да го прифатат тргнувањето. Градоначалникот напомена дека добро е како Иницијатива да се прифати и да се имплементира во рамки на основните училишта.

Претседателот на Совет напомена дека ова ќе оди како Предлог-иницијатива модифицирана изменета, стручните служби да се обратат до МОН и училиштата да ги примат децата од 15ти август со цел запознавање на дечињата со наставниците и училиштето.

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена.

**21-ва точка-Советнички прашања**

Советникот Даниел Самарџиски постави прашање-Зошто го нема видеото од поседната седница, ако е технички проблем да се каже каде е тој технички проблем.

Советникот Дејан Ристовски постави прашање-Зошто го нема видеото од послената седница?

Советникот Дарко Масларковски постави прашање-Зошто не беше прифатена Иницијативата новиот мултикултурен центар да го носи името на Владо Цветановски кој реализирал повеќе од 50 претстави во Македонија

-Во Мичурин сме соочени со многу големи сообраќајни проблеми, бидејќи не се изгласа иницијативата за Промена на сообраќаен режим на улиците во Мичурин, едносмерен сообраќаен режим, како и сообраќајно обележување на истите, поставување на сообраќајни знаци и едно огледало за поголема видливост на улицата Петар Ацев, барам одговор секторот сообраќај да каже до каде е со реализација и кога ќе биде реализирано.

-Во врска со Иницијативата која што ја поднесов за Никола Ѓуретановиќ излезе Градоначалникот и напомена дека за сите групно треба да се одлучи за доделување на признанија, а не за секој посебно. Не гледам дека во овие 3 години нешто на некаков начин на некои луѓе кои што се заслужни сме им дале одреден кредит и сме ги сметнале во некакви активности каде што тие би дале на најмладите поттик и мотивација. По мене е многу важно да даваме на луѓето кои што се заслужни почит и внимание, но во иста мера да го искористиме моментумот на нивната присутност.

Советникот Милутин Ристевски постави прашање-Прашање на кое што не ми е одговорено се однесува на заедницата на станари на Јане Сандански бр 7 кои имат поплаки на неколку објекти кои што се наоѓаат во приземјето на таа зграда. Се работи за еден ресторан и за два кафичи кои што сите имаат различни ситуации. Кај еден од локалите тече фекална канализација во подрумите на овие граѓани, граѓаните напоменаа дека пријавиле и на минатата седница прашав дали е нешто реагирано, но не добив одговор. Од информацијата од граѓаните е дека сеуште тече таа цевка и дека Општината не одреагирала, доколку е поинаку сакам тоа да го знам. На другиот објект се работи за pet friendly локал кој што дозволува посетители заедно со нивни миленичиња, делот што не е во ред е што персоналот на овој локал според сведоштвата на граѓаните храни и улични кучиња и на тој начин предизвикува тие улишни кучиња да се врткаат на таа територија и во зимскиот период се закана на населението кое се движи таму. Третиот локал треба да се провери колкава е дозволата за закуп на тераси пред самиот локал, бидејќи просторот кој е оставен за минување на пешачката патека покрај самата зграда според нашите сограѓани е премногу тесен. Барам да добијам одговор за поставените прашања од граѓаните.

-Второто прашање се работи за пристапна улица која што води до зградата на бул. Србија мислам дека Голден Арт и Мега Акустик беа изведувачи. Од задната страна на зградата се наоѓаат силосите на фабриката на Жито Лукс и станарите на оваа зграда имаат проблем да стигнат до своите гаражи. Она што ги интересира граѓаните е дали нешто се планира во блиска иднина да се смени, дали е надминат проблемот, бидејќи на улицата која што е вцртана во дупот испадна дека дел од улицата лежи на парцела на Жито Лукс и согласно нивните информации е дека улицата не може да се изводи поради тоа што е приватно земјиште на Жито Лукс. Дали тој проблем е надминат и ако не е кога ќе се изнајде решение дека ќе им се обезбеди соодветен и безбеден пристап со своите возила да стигнат до гаражите на овој објект

-Советникот Дарко Масларковски се јави процедурално за збор и за паркот за миленици напомена дека Градоначалникот напоменал дека идејата е добра и треба да се искомуницира со Град Скопје и може ќе треба и железница да се праша. Станува збор конкретно за просторот каде што сега се паркираат дивите продавачи и доколку се загради би бил идеален парк за миленици

-Градоначалникот Дејан Митески во однос на процедуралното излагање на Советникот Дарко Масларковски напомена дека треба да се разгледа таа опција и да се видат можностите за реализација.

Во врска со прашањата поставени од Советникот Милутин Ристески, Градоначалникот Дејан Митески даде одговор во однос на поплаките од граѓаните и напомена дека неколку месеци наназад се работи. Во врска со поплаките за ресторанот Тракадеро, таму како Општина имале отстранување на диво поставен бекатон кој што бил во непосредна близина на ресторанот, исто така имале мерење на бучавата по барање на станарите и имало констатирано надминување на бучава од страна на вентилацијата поставена за локалот. Градоначалникот напомена дека издадена е наредба и сменета е вентилацијата. Во однос на поплаката на шахтата за поплаување на одводната канализација Градоначалникот напомена дека исто така Инспекциската служба излегла на лице место, го заложил и станбениот управител да ја утврди причината за поплавување и информациите кои што Градоначалникот ги добил се дека станува збор за пукната канализациона цевка која е во рамки на подрумските простории на зградата и е обврска на заедницата на станари да се направи, а за причината за пукање на цевката да се утврди заедницата на станари и кога ќе се утврди од нивна страна која е причината за пукање на цевката, тогаш ќе може да се постапува. Во однос на тоа што вработените од другиот локал ги хранат кучињата, Градоначалникот напомена дека ништо не може да се направи, освен лично да се замолат да не ги хранат кучињата. Во однос на второто прашање за улицата Градоначалникот му напомена на Советникот Милутин Ристески да праша Советник од предходниот состав кој што го гласал тој дуп или минатиот Градоначалник зошто издал одобрение без да обезбеди пристап. Градоначалникот напомена дека таму е целото приватно земјиште на Жито Лукс и на местото каде што е предвидена улица постојат физички рампи, ваги за мерење за возила и лабараторија на Жито Лукс. Градоначалникот напомена дека имал неколку состаноци со дел од станарите, со Жито Лукс и со дел од сопственици на објекти во околината и договориле да почнат една постапка за измена на тој детален план и улицата наместо таква да ја предвидат помеѓу објектите euroimpex Peugeot и другиот има некоја земјоделска механиација, се со цел да се избегне делот на лабараторијата и рампите за пристап на Жито Лукс.

Советникот Милутин Ристевски се јави за збор и напомена дека овие граѓани очекуваат решение во најскоро време и напомена дека прашањето му е дали планираат во најскоро време и кога планираат да го сменат дупот. Кога се планираат да се донесат измените и кога луѓето ќе можатда очекуваат ново решение.

Градоначалникот се јави за збор и напомена дека доволно одговорил конкретно во однос на тоа како ќе се решава ситуацијата.

Советничката Сузана Делева постави прашање-На ова прашање не сум сигурна дали ќе можат да одговорат службите на Општината, но предлагам доколку не можат да одговорат да го достават прашањето до надлежната институција, односно надлежна институција за оваа ситуација е Полициската станица во Населба Ново Лисиче. Од прилика две недели семафорите во потегот нова железничка, односно семафорите кои што се наоѓаат на најфрекфентните булевари во Општина Аеродром Јане Сандански и Кузман Јосифовски Питу не работеа во најфрекфентното време. Прашањето е која беше причината да во неколку наврати семафорите на овој потег не работеа и дали во иднина ќе има вакви случаеви каде што е загрозена безбедноста и на возачите и на пешаците.

-Прашање кое што е поврзано со амандман кој што нашата Советничка група го поднесе на седницата кога се гласаше буџетот, имено тој амандман се однесуваше за да се излезе во пресрет на жителите кои што живеат во зградите 124 и 126 и овие згради се лоцирани на бул. Асном. Овој амандман беше поднесен да им се излезе во пресрет на жителите кои што бараат да им се направи паркинг простор пред нивната зграда за околу 75 возила. Овој амандман од службите не беше прифатен и од тие причини го поставувам како прашање барањето од граѓаните, дали воопшто Општината планира да изгради или да отпочне изградба на паркинг простор пред овие две згради.

-Прашање кое што беше поставено на 48-та седница и не ми е одговорено е прашањето кое гласи дали до крајот на месец септември се обновени сите детски игралишта, ако не се обновени зошто не се и писмено да ми се одговори на кои локации во Општината не се обновени овие детски игралишта. Од непосреден увид на неколку детски игралишта, меѓу кои и детското игралиште пред зграда 98, во месец октомври констатирав дека детските игралишта не се обновени и се во лоша состојба. Од кои причини тие детски игралишта не се обновени, дали Општината има поставено краен рок кога ќе ги обнови овие детски игралишта.

Советничката Вангелина Мојаноска постави прашање-Имав поставено прашање на 47та седница за временските непогоди кои што големи оштетувања се јавуваат кај првите згради изградени пред 50 и повеќе години. Дали Општината планира да им помогне на тие граѓани за да не го чуствуваат тој проблем со секоја поголемо врнење на дожд, ветер и слично.Од говорницата тогаш Градоначалникот напомена дека размислува и прави план како тој проблем да се ублажи. Прашувам дали тој план е веќе направен , ако е направен што опфаќа тој план, дали може да добиеме информација што има во планот и ако не е подготвен зошто не е подготвен.

-На предходните седници прашав зошто во нашата Општина нема поставено функционална мерна станица која што беше планирана во изборната програма и ми беше одговорено дека Министерството за животна средина и просторно планирање има поставено мерна станица, меѓутоа таа е од 2005 година, а знаеме дека кога треба да направиме план за да превземеме некои активности треба да добиеме соодветни податоци и сметам дека кога би поставиле нова мерна станица сигурно би ги опфатиле сите мерења и сите загадувања кои што се јавуваат во воздухот и би помогнало да се превземат соодветни решенија.

-Поставив на 48-та седница прашање околу загадувањето на воздухот во нашата Општина, посебно во зимскиот период каде што посебно во приградските делови се користат разни средства за горење, за гревање и добив одговор дека во буџетот не се предвидени средства за да може да им се помогне на жителите од тој крај за да користат соодветни средства за загревање на своите простории. Исто така и во статутот на Општината во член 16. 2 стои дека треба Општината да има поглема грижа околу здрава и чиста средина. Сакам да прашам дали во оваа година планирате активности за намалување на загаденоста во Општината, дали одделението за комуални работи прави редовни контроли кај граѓаните во Општината посебо во делот на користење на несоодветни огревни материјали, дали одделението за комунални работи прави редовни контроли во однос на приватните претпријатија, фабрики кои што се наоѓаат на територијата на Општина Аеродром и не ги почитуваат мерките за користење на заштитни филтри при горење на одредени материјали. Дали одделението за комунални работи досега има поднесено некоја пријава за непочитување на законските обврски кон овие прашања.

Претставник од одделението за комунални работи се јави за збор и напомена дека одделението за комунални работи не прави контрола врз објектите во Општината и не поднесува прекршочни или друг тип на пријава.

Советничката Вангелина Мојаноска се јави за збор и напомена дека не кажала они да поднесат, туку Општината да реагира до институциите и да побара тие да направат увид и да превземат соодветни активности.

Дневниот ред беше исцрпен.

Со тоа заврши 52-та седница на Советот на Општина Аеродром.

Претседател на Совет

 на Општина Аеродром

 Љупчо Ацковски